"Ühenduses" dr Charles Stanleyga.
Et maailm kuuleks evangeeliumi terve piibelliku õpetuse kaudu.
Tulin Issanda juurde 42-aastaselt.
Kui Jumal mind murdma hakkas, oli see nagu sibula koorimine.
Kõike, mida pidasin oluliseks, hakkas Jumal kihthaaval eemaldama.
Mu jumal oli raha.
Piiblis öeldakse, et Ta tõmbab meid enda juurde oma heldusega.
Selle kõige sees olles ei tundu nii,
aga tagasi vaadates näed seda.
Mu küljest tiriti kiht kihi järel.
Lõpuks mõtlesin, et olin saanud infarkti.
Saksamaalt tulnud, läksin otse haiglasse.
Kui lamad selili ja vaatad üles,
siis sa vaatad Teda.
Tol päeval otsustasin alistuda.
Ta oli mu kätte saanud.
Hakkasin Ta poole hüüdma.
Minust sai uus loodu Kristuses.
Vana oli möödunud, uus oli sündinud.
Ta andis mu elule eesmärgi, mida mul varem ei olnud.
Kõik need äritehingud pakkusid rahulolu kaheks-kolmeks päevaks,
siis tuli aga edasi minna.
Jumal näitas mulle, kuhu poole liikuda.
Miski pole enam sama.
Teenime Georgia osariigis Calhounis, pisikeses vaibalinnas.
20 aastat tagasi nägime Tammyga, et seal oleks abi vaja.
Olemas oli küll väike supiköök, aga see oli halvasti korraldatud.
Sinna pidi ise kohale minema.
Mõtlesime, et kui saaksime kogudused ühise eesmärgi nimel tööle,
võiksime selle enda peale võtta, valmistada toidud ja viia abivajajatele.
Paljud neist on kodused, eakad inimesed,
kes ei saa palju väljas käia ja kes on üksikud.
Charles Stanley õpetustel on olnud mu elus tähtis koht.
Üks ta elupõhimõtteid on,
et murtus on eeldus, mis laseb Jumalal sind võimsalt kasutada.
Et sind võimsalt kasutada, peab Ta vana inimese maatasa tegema.
Selleks et Tema saaks su elus särada.
Et sinust saaks nii-öelda kanal,
kelle kaudu Jumal tegutseb, et jõuda teiste inimesteni.
On lihtsalt hämmastav, mida Jumal saab inimesega teha.
Vurad edasi nii kaua, kuni Jumal su koju kutsub. Seda aega ei tea,
aga nagu dr Stanley ütleb, lähed edasi nii kaua, kuni enam minna ei saa.
Täna saates: "Ettevalmistus sõjaks"
Kas oled mõelnud, miks on Piiblis nii palju viiteid sõjapidamisele?
Kui selle peale mõelda, siis meenub näiteks see,
mida Paulus ütleb Timoteosele 2. Timoteose 2. peatükis:
"Kannata koos minuga kurja nagu Kristuse Jeesuse tubli sõdur!"
2. Korintlastele 10. peatükis räägib ta meie võitluse relvadest,
kindluste mahalõhkumisest.
Ta räägib vangivõtmisest, orjastamisest, lahingutest, taktikatest.
Piiblis on sõjapidamisest palju juttu.
Kuidas sobib see kokku näiteks sellega, et Jeesus on Rahuvürst?
Või et meid teatakse selle järgi, et me armastame üksteist?
Sellest ju tuntakse, et kuulume Talle.
Piiblis on üks koht,
kus apostel Paulus räägib sõdimisest, relvadest, varustusest.
Samas kohas puudutab ta ka palvet.
Palvetamine ja võitlemine ei tundu kokku sobivat.
Niisiis, mis on see sõjapidamine, millest Piiblis räägitakse?
See ongi tänane teema.
See on kristliku sõjapidamise esimene osa.
Jutluse pealkiri on "Ettevalmistus sõjaks".
Apostel Paulus on seda väga otse käsitlenud.
Otsime üles Efeslastele 6. peatüki.
Paulus ütleb: "Viimaks veel:
saage vägevaks Issandas ja tema tugevuse jõus!
Pange ülle Jumala sõjavarustus,
et te suudaksite seista kuradi salanõude vastu!
Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega.
Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Seejärel ütleb Ta, et seisaksime, ja kirjeldab uskliku sõjavarustust.
Peatume sellel veidi ja vaatame, milline on see võitlus, kus me oleme.
Sest me tõepoolest viibime lahingus.
Kui hommikul silmad avad, oled juba lahingus.
Kui võtsid Jeesuse oma Päästjaks,
viidi sind lahinguväljale, kust sa ei lahku enne, kui Jumal su ära võtab.
Sind viidi sõtta, mis ei lõpe.
See ei tähenda, et see on alati sama tugevusega, kuid see ei lõpe.
See ei saa läbi.
Niisiis, milline see sõda on?
See on vaimne sõda. Seda põhjusel, et me oleme vaimsed olendid.
Meil on vaim, hing ja ihu. Kõige tähtsam neist on vaim,
sest ühel päeval me lahkume sellest ihust, Jumal võtab meid enda juurde.
Alles jäävad hing ja vaim, meie tegelik olemus.
Vaimu kaudu suhtleme Jumalaga.
Seega, me oleme vaimsed olendid, kes viibivad vaimses sõjas.
Saatan tahab rünnata meie juures kõike.
Ta tahab rünnata ihu, hinge, mõtteid, tahet, tundeid,
südametunnistust, teadvust ja muidugi ka meie vaimu.
Ta teeb kõik,
et kiskuda meid eemale kõikvõimsast Jumalast ja lähedusest Temaga.
Ta jahib meie isiklikku suhet Jeesuse Kristusega.
Ta ründab meie ihu, tundeid,
kuid kõige enam tahab ta lõhkuda meie suhet Isaga.
Ta teab, et ta ei saa susserdada meie vaimuga, meid Jumalast lahutada.
Ta ei saa tulla ega mingilgi moel võtta meie päästet.
Me oleme igavesti päästetud, sest Jumal on armastav ja armuline.
Niisiis, kuna saatan ei saa ligi meie vaimule,
tuleb ta meid igal muul moel ahistama, et oleksime armetud,
et me ei tunneks Issandast rõõmu ega oleks maailmale tunnistajaks.
See on sõda.
See sõda käib su hinge, vaimu, ihu, tulevase ja praeguse elu vastu.
See käib kõige vastu, mida armastad ja kalliks pead.
Eriti tõe vastu, mida kogu südamest usud.
Ta töötab vastu sellele, mida Jumala laps usub.
See on vaimne sõda.
Lisaks on see reaalne sõda. Pole küsimustki.
Saatanasse ei usu ainult need, kelle ta on pimestanud.
Otsime üles 2. Korintlaste kirja.
Vaatame siit, mida öeldakse 4. peatüki 4. salmis.
Uskmatute kohta öeldakse:
"...kellel praeguse aja jumal on mõtted sõgestanud,
nii et neile ei koida evangeeliumi valgus Kristuse kirkuses,
kes on Jumala kuju."
Saatan on nad pimestanud.
On üks huvitav paradoks.
Issand Jeesus Kristus tahab,
et me tunnistaks Tema olemasolu ja usuks Temasse.
Mida tahab saatan? Meid petta, et me ei usuks tema olemasollu.
Teine asi on see, et kui me ei usu tema olemasollu,
siis me ka ei räägi temast.
Niikaua kui inimesed saatanasse ei usu ja temast ei räägi,
on ta rahul.
Ta võib teha nende elus oma salakavalat, räpast ja alatut tööd.
Seni, kuni nad ei tea tema olemasolust ja vastutegevusest,
on nad tema ohvrid ja ta on edukas.
Kui keegi ütleb, et ei usu saatanasse, on saatan olnud edukas.
Kuna see on...
See on tema suurim relv.
Kui ta suudab teha nii, et inimesed tema olemasollu ei usu,
ei seosta nad teda tema tegevusega. Ta ei tahagi seda.
Ta tahab seda, milleks on tulnud: inimkonda orjastama.
See on päris sõda.
Saatan on reaalne.
Niisamuti on reaalsed raskused, hädad ja katsumused, mille ta meie ellu toob.
Hingevalu on reaalne.
Füüsiline valu on reaalne. See on tuntav valu.
Need on reaalsed olukorrad, milles me oleme.
Elus tuleb probleeme raha, pere ja tervisega.
Need on reaalsed.
Saatan on iga haigusjuhu taga.
Ma ei ütle, et Jumal ei lase asjadel juhtuda,
kuid lõppkokkuvõttes on kogu surm, patt, haigus ja kurjus
saanud alguse saatanast Eedeni aias.
Meil on vaenlane, kes tahab meid iga hinna eest hävitada.
Ta kasutab selleks mis tahes vahendeid,
mida Jumal laseb tal kasutada, sest ta võim on piiratud.
See on päris sõda.
Me kõneleme asjast, mis on Jumala silmis kriitilise tähtsusega.
Sestap Paulus räägibki, mis meile on antud, kes me oleme, kuidas elada,
ja teatab, et kohtame vastuseisu.
Ta ütleb veel midagi tähtsat.
Ta ütleb, et peame võtma vastutuse.
Loeme 10. salmi.
Ta laseb häirekella.
Häirekell annab märku, et oht on lähenemas, kohe juhtub midagi.
Seepärast kutsutaksegi seda häirekellaks.
"Viimaks veel: saage vägevaks Issandas ja tema tugevuse jõus!"
Pange tähele väljendit "saage vägevaks Issandas".
See tähendab saada väge.
Seda öeldakse olevikus, mis tähendab, et see on pidev.
Saada väge pidevalt.
Me ei tee seda ise, vaid seda teeb kõikvõimas Jumal.
Jumal annab meile pidevalt väge,
et tegutseda, muutuda, teha valikuid. Seda teeb Tema.
Kuulake, ta ütleb: "Viimaks veel: saage vägevaks..." Ehk saage väge.
Millest ta räägib?
Sellest, et Issand Jeesus Kristus, kes elab meis Püha Vaimu kaudu,
on meie jõu allikas.
Mitte ükski meist ei ole saatanale võrdväärne vastane.
Me pole nii targad ega vägevad kui tema.
Ta on meist vägevam, ta on meist targem.
Tal on rohkem kogemust ja ta on kukutanud ka kõige suurema meist.
Keegi meist pole sama tark kui saatan.
Mida tähendavad sõnad "tema tugevuse jõus"?
Seda, et peaksime sõdima nii,
et saame oma jõu, millega saatanale vastu seista,
Issanda Jeesuse käest.
Tema on meie tugevus, tugevuse allikas.
Me ei peaks proovima seda iseendast leida,
vaid leidma selle Temas.
Otsime üles Efeslastele 1. peatüki.
Vaatame 19. salmi.
Paulus kasutab oma palves kolm korda ühte sõna,
mis esines ka 6. peatükis.
Oleme jõudnud kõige tähtsama asjani.
Paulus ütleb 18. salmis olevas palves:
"...valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees..."
Ehk mis Tal on oma laste jaoks.
Kuulake, mida ta tahab veel öelda:
"...ja milline on tema väe võrratu suurus meie heaks..."
Vägi, mille Ta meile annab.
Ta tahab teada anda, kuivõrd suur on Jumala vägi meie suhtes.
Kuulake: "...kes me usume tema tugevuse jõu mõjul."
Läheme korraks uuesti 6. peatüki juurde.
Vaatame 10. salmi.
Siin ta ütleb:
"Viimaks veel: saage vägevaks Issandas ja tema tugevuse jõus!"
Siin käib jutt väest, tugevusest, "tema tugevuse jõust".
Millest ta räägib?
Ta räägib üleloomulikust tugevusest, üleloomulikust väest.
Vaatame, mida ta sellega mõtleb.
"Saage vägevaks." Kuidas?
Saage vägevaks Issandas.
See pole juhus, et ta ei kirjutanud "saage vägevaks Jeesuses".
Vägevus Jeesuses seostuks Tema kalli nime, pääste ja andestusega.
Ta ei kasutanud ka nime Kristus, sest see seostuks Messiaga.
Ta kirjutas "saage vägevaks Issandas" ehk Jumalas, Jehoovas,
kes on suveräänne, absoluutne, täielik ja igavene Valitseja,
kõrgeim autoriteet praegu, enne ja igavesti.
Ühesõnaga, pole olemas ühtki teist võimu,
mida annaks võrrelda sellega, mis on kõikvõimsal Jumalal.
Ta on kõikvõimas, saatan pole.
Saatan ei ole kõiketeadev. Ta ei tea su mõtteid.
Ta pole kõikvõimas, kõikjalviibiv, tal pole piiramatut võimu.
Me saame öelda, et "see, kes on meis, on suurem sellest, kes on maailmas".
Sinus on vägi, mis on saatana väest suurem.
Jumala vägi, tugevus ja jõud.
Sina aga ütled: "Kui mul on Tema tugevus, miks seda näha pole?"
Kuula nüüd tähelepanelikult. Kas kuulad?
Nonii. Teeme uuesti lahti 6. peatüki.
Vaatame siinset sõnastust.
Seda sõnastust.
Vaadake, 10. salmis öeldakse: "Viimaks veel:
saage vägevaks Issandas..." Võtke vastu Ta vägi.
"...ja tema tugevuse jõus!" Kõikvõimsa Jumala jõus.
Tema tugevuse jõus, Tema autoriteedis.
Kuulake mind.
Võim ja autoriteet ei ole üks ja sama.
Need pole üks ja sama. Kui seda loete, saate aru.
Autoriteet ei pruugi olla võim.
Autoriteet on võim,
mis on antud kindlas olukorras või asjaoludel.
Toon näite.
Võimu saab omada ilma autoriteedita. Kohe räägin, mida ma mõtlen.
See kehtib meie kõigi puhul. Ütleme, et oled liikluspolitseinik.
Ühel ristmikul pole valgusfoore ja sina pead liiklust suunama.
Liikumine toimub paremalt vasakule.
Sina astud välja ja teed nii.
Mis liiklusega juhtub? See seiskub.
Mõne hetke pärast teed nii. Liikumine jätkub.
Seejärel pöördud.
Tulevad järgmised.
Siis teed nõnda ja inimesed kõnnivad üle tee.
Kuulake nüüd. Ühel pool on neli sõidurada.
Seal on kaks suurt veokit, paar-kolm kaubikut, neli-viis sõiduautot.
Teisel pool on sama. Sealpool on pikk saba.
Nagu tipptunni ajal peamagistraalil.
Kõige ees ootab pisike Volkswageni põrnikas.
Nii, sina seisad seal.
Nüüd ütle mulle, kas sul on rohkem võimu kui sellel põrnikal.
Kui ta tahaks, võiks ta su alla ajada.
Ta võiks vabalt seda teha.
Veokist ei hakka parem rääkimagi.
Nii, sa seisad seal.
Huvitav, sa seisad seal oma politseivormis ja teed nii.
Mis paneb liikluse seisma?
Kas sinu võim või autoriteet, mida sa esindad?
Sul on autoriteet.
Autoriteet on võim, mis on meile delegeeritud.
Sinu märguande peale jääb liiklus seisma
ja hakkab liikuma.
Mitte selle pärast, et võiksid veokile ette minna ja käskida sel peatuda.
Ta teeks sinust pannkoogi.
Kui aga oma vormiriietuses nii teed,
võiksid peatada kasvõi kümme tuhat veokit,
sest sinu selja taga seisab autoriteet.
Niisiis, siin salmis mõeldakse, et lisaks Jumala tugevusele
on meile delegeeritud autoriteet öelda: "Saatan, kao siit minema!"
Olen ärganud keset ööd, kui saatan on proovinud mind mõjutada.
Olen öelnud: "Saatan, kao siit toast, siit majast, maalapilt, ümbruskonnast."
"See on rumalus." Ei ole.
Sest kui ütled "Issanda Jeesuse nimel ja Tema kalli vere läbi", on ta läinud,
sest ta ei kannata Jeesuse nime ja mõtet Jeesuse verest.
Mõni võib arvata, et see pole muud, kui hookuspookus.
Tee ise katset.
See pole hookuspookus, vaid Jumala vägi, mis tõuseb inimese seest.
Ja see on...
Kristus elab igas usklikus. Meil on Jumala tugevus.
Kuid tugevusest üksi ei piisa, vajame ka Jumala autoriteeti.
Meil on jumalik autoriteet.
Saame seda kasutada ainult siis, kui käime Vaimus.
Jumal ei lase meil tarvitada jumalikku autoriteeti, kui elame lihalikult,
oma loomuse järgi, Jumalaga vastuolus.
Kui see käib sinu kohta ja sa võitled sellega,
siis hüüa Jumala poole: "Issanda Jeesuse Kristuse nimel
ja Tema kalli vere kaudu võtan ma endale sinu tugevuse.
Ma vajan sinu tugevust."
Kas võime saatanat käsutada? Muidugi.
Kui käsime tal oma elust kaduda,
peab ta minema.
Kui käime Vaimus...
Jätkem meelde, et meie ise ei saa saatanat kamandada.
Meie roll on see,
et me kaasame oma olukorda kogu maailma Suverääni autoriteedi.
Saatan ei saa teha midagi Jumala loata.
Miks peaks Jumal laskma tal meid edasi õrritada, kõiksugust halba teha,
kui me Issandat appi hüüame?
Sellega ei ütle ma, et ei tule olukordi, kus on raske ja valus olla.
Jumal on lähedal, Ta laseb sel juhtuda põhjusega.
Vahel on Issandal katsumustega mingi plaan.
See aga ei tähenda, et annad saatanale järele,
langed tema kiusatusse, annad alla ja tõmbud tagasi.
Need on kaks eri asja.
Saatan proovib sind hävitada,
panna sind vääratama, kiusatusele järele andma.
Meil on Jumala vägi ja autoriteet.
Tema tugevus. Sõnas öeldakse, et me saame vägevaks.
Ma võin olla vägev, aga kui ma seda väge ei kasuta,
kui ma ei ela selle väe najal, tuleb mul elada enda väest.
Sestap langemegi.
Sulle on antud Jumala vägi ja sa võid toetuda Jumala autoriteedile.
Ma poleks mingil juhul praegu siin,
kui see jutlus ei toetuks Jumala autoriteedile.
Osa sellest autoriteedist on see.
Mina ainult edastan Jumala sõnu ja piibellikke põhimõtteid.
See on autoriteet.
Autoriteet on kõikvõimas Jumal, mitte mina.
Mina olen kõigest vahendaja.
Mitte minu jõud, oskused või anded.
See on Jumala töö, mida Ta teeb, nagu Ta ise tahab
oma väe ja autoriteediga.
Keegi ei saa au endale võtta. See oleks ennekuulmatu.
Jumala autoriteet tuleb Jumala Sõnast ja Vaimust.
Sõna ütleb esiteks, et peame saama vägevaks,
teiseks, et peame jääma püsima.
Seda öeldakse neli korda, kuigi siit loeme ainult kolmest.
Näitan, kus on neljas.
Efeslastele 6:11: "Pange ülle Jumala sõjavarustus,
et te suudaksite seista..." Vankumatult, juurdunult.
"...kuradi salanõude vastu!"
Pangem ka tähele,
mida on öeldud 13. salmis.
"Seepärast võtke kätte kõik Jumala sõjavarustus,
et te suudaksite vastu panna kurjal päeval..." Kreeka keeles
on kasutatud sama sõna, mida püsimajäämisegi puhul.
Ainult et sel on eesliide ja sellest räägitakse seoses kurja päevaga.
"...ja jääda püsima, kui te olete kõik teinud." Niisiis, neli korda.
Miks ta ütleb, et jääge püsima?
On üks asi, millest ta selles sõjapidamise peatükis ei räägi.
Ta räägib küll sõjavarustusest,
aga ei ütle "Sammu marss!" või "Rünnakule!".
Ta ütleb, et valmistuge lahinguks ja jääge püsima.
Ta ütleb seda sama,
mida prohvet ütleb Joosafatile, kui nood lähevad vaenlasele vastu.
Ta ütleb: "Astuge ette, seiske ja vaadake, kuidas Issand teid päästab."
Jumal ei öelnud Moosesele Punase mere kaldal,
et võidelge egiptlaste vastu,
vaid et seiske ja vaadake, kuidas Issand päästab.
Jumal ei taha, et me saatanaga sõdiksime.
Mida Ta tahab, et me teeksime?
Ta tahab, et saaksime vägevaks Temas,
seisaksime ning vaataksime Tema imekspandavaid ja suuri tegusid.
Me ei mõtle, mis Jumalal nüüd käimas on,
vaid me teame, ja Issand on meie tugevus.
Me seisame vastu kurjale, patule, saatanale,
kiusatusele, katsumusele, tagakiusule. Me seisame vastu.
Meie ülesanne on Teda usaldada. Seda püsimajäämine tähendabki.
Me jääme püsima kõikvõimsa Jumala jõus.
Me seisame, oodates kannatlikult Tema tulekut.
Seisame Jumala sõjavarustusega.
Päästekiivriga, mis kaitseb mõtteid.
Õiguse soomusrüüga, mis kaitseb hinge.
Tõevööga, mis kaitseb meie usku, ja nii edasi.
Me seisame kõikvõimsa Jumala autoriteedi peal.
Ta seisab meiega.
Me seisame, pea püsti.
Me ei pea kartma, põgenema.
Me ei pea komistama, kukkuma.
Me seisame ja vaatame, kuidas Jumal tegutseb.
See pole sõdimine, vaid seesama hingamine Jumalas.
Hingamine Jumalas, mitte tegevusetus.
Sõdur, kes ootab kaevikus vaenlase rünnakut,
ei ole passiivne.
Sestap öeldaksegi "seiske" ja "pange vastu".
Seiske vastu,
teades, et saatan on rünnakul.
Võid saada Jumala parima
ka säärases moonutatud ja segamini aetud maailmas.
Isegi keset seda võib sul olla ülikülluslik elu,
kui loodad Jeesusele Kristusele.
Kui sul Teda pole, on su sõber ja pealik saatan.
Isegi kui sa temasse ei usu. Just seda ta tahabki.
Ta ei taha, et temasse usuksid,
sest vastasel juhul tahaksid muutust. Tema ei taha.
Kui Jumala arm sind muudab, näed, millest oled ilma olnud.
Su pealik peaks olema Kristus, su ülemjuhataja taevane Isa.
Kui tahad elada tõeliselt, siis vaid palu Jeesust oma Päästjaks.
Isa, armastame sind ja toome au su nimele.
Palume, et Püha Vaim vajutaks selle sõnumi niivõrd tugevalt inimestesse,
et ükski sellest ei pääseks.
Selle vili on kadunute pääste.
Selle vili on nõrkade turgutus,
nende turgutus, kes aina komistavad ja kukuvad.
Armastame ja kiidame sind,
sest sa oled ustav, alati olemas
mis tahes olukorras. Jeesuse nimel, aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko